Július Bodnár

**Július Bodnár** (pseudonym *Branko Bradlan*, *Uderiansky*; * 8. október 1870, Uderiná, okr. Lučenec - † 4. júl 1935, Nové Mesto nad Váhom, okr. Trenčín) bol slovenský folklorista, historik a spisovateľ.

## Životopis
Július Bodnár pochádzal z učiteľskej rodiny, mal 5 detí. Študoval na gymnáziu v Lučenci a Banskej Štiavnici, v roku 1890 maturoval, študoval teológiu v Bratislave, vo Viedni a Erlangene.

## Vzdelanie a kariéra
* roku 1894-95 pôsobil ako vychovávateľ v Trebušovciach
* roku 1895-96 ako evanjelický kaplán v Petrovci
* roku 1896 na Myjave
* roku 1896-97 v Békescsabe
* 1897 ako farár na Bukovci
* počas buržoáznej ČSR vo Vrbovom a ako nitriansky senior
* v rokoch 1919-20 bol profesorom histórie a dekan Slovenskej evanjelickej bohosloveckej fakulty v Bratislave.

Počas štúdia v Bratislave bol diskriminovaný profesorským zborom, neskôr evanjelickou cirkevnou vrchnosťou za národné presvedčenie. Popri pastoračnom pôsobení sa usiloval o rozvoj národného kultúrneho života a hospodárske povznesenie ľudu. Zakladal nedeľné školy, na Bukovci založil a viedol potravné a úverné družstvo.

## Dielo
Publikovať začal počas štúdia v Bratislave, najmä pod vplyvom spolužiaka Krištofa Chorváta. V drobných príspevkoch v tlači uverejňoval materiály z rodného kraja, prostredia dolnozemských Slovákov a z iných oblastí, v ktorých pôsobil. Jeho najvýznamnejším dielom v tomto smere je historicko-etnografická monografia Myjavy, v ktorej s kolektívom spolupracovníkov načrtol obraz života a kultúry ľudu kopaničiarskeho kraja na začiatku 20. storočia. Zhromaždil v nej hodnotný etnografický materiál v skutočných súvislostiach a v podobe, v akej v tom čase existoval.

V histórii sa venoval dejinám cirkvi a biografiám národno-kultúrnych a cirkevných činiteľov. Do tlače prispieval článkami s pedagogickým a národno-politickým obsahom, prekladal a písal náboženskú literatúru. V rokoch 1908-18 redigoval časopis *[[Stráž na Sione]]*, v rokoch 1918-19 noviny *[[Slobodný Slovák]]*, v rokoch 1922-25 *[[Noviny spod Bradla]]*.

Dielo:
* historické a biografické
** História cirkve ev. a. v. bukovskej, 1904
** Myjava, 1911
** Pamätník Jána Pravoslava Lešku, 1911
** Jan Hus, 1915
** Pomník vďačnosti postavený Jánovi Papánkovi, 1917
** Dr. Milan Rastislav Štefánik - československý národný hrdina, 1921
** Dr. Milan Rastislav Štefánik a jeho prvý pomník na Myjave, 1921
** Dr. Miloslav Hurban (1817-1888), jeho život a dielo, 1925
* cirkevné
** Dr. Martina Luthera Jednoduchý spôsob modlenia, 1897
** Blahoslavení milosrdní, 1923
* učebnice
** Cirkevný dejepis pre ľudové školy, 1927
** Dejepis cirkvi kresťanskej pre školy meštianske a nižšie triedy stredných škôl, 1928
* literatúra pre deti
** Rozprávočky z Uderinej, 1907
** Prostonárodné povesti. Jaga a Vlkolak, 1918
** Nevyhýbajte sa škole, 1918
* preklady
** Glosius, J. : Křesťan vždycky se modlící, 1896
** Komenský, J. A. : Přemyšlování o dokonalosti křesťanské, 1896

## Dielo v elektronickej podobe
* ''Dr. Milan Rastislav Štefánik - československý národný hrdina : jeho život a dielo''. Bratislava : Spolok pre postavenie pomníka gen. Štefánikovi, 1921. 60 s. - dostupné v Digitálnej knižnici UKB
* ''Myjava''. Myjava : Daniel Pažický , 1911. 530 s. - dostupné v Digitálnej knižnici UKB

## Zdroj
* BODNÁR, Július. In: 

Kategória:Slovenskí spisovatelia
Kategória:Slovenskí folkloristi
Kategória:Slovenskí historici
Kategória:Cirkevní historici
Kategória:Osobnosti z Lovinobane